ก.ล.ต.จีนตรวจสอบโบรกเกอร์หลายราย ฐานละเมิดกฎหลักทรัพย์
ก.ล.ต.จีนตรวจสอบโบรกเกอร์หลายราย ฐานละเมิดกฎหลักทรัพย์
27 พ.ย. 2558

คณะกรรมการกำกับหลักทรัพย์และตลาดหลักทรัพย์ของจีน (CSRC) กำลังดำเนินการตรวจสอบ ซิติค ซิเคียวริตีส์ และกัวเซิน ซิเคียวริตีส์ ฐานละเมิดกฎระเบียบด้านหลักทรัพย์ โดยบริษัททั้งสองแห่งได้เปิดเผยในแถลงการณ์เมื่อคืนนี้ว่า ได้รับแจ้งจาก CSRC ว่ามีการตรวจสอบดังกล่าว แต่ไม่ได้ให้รายละเอียดเพิ่มเติม
เมื่อวานนี้ ซิติค ซิเคียวริตีส์ ซึ่งเป็นโบรกเกอร์รายใหญ่สุดของจีน ระบุว่าจะร่วมมือกับ CSRC ในการตรวจสอบดังกล่าว ขณะที่กัวเซิน ซิเคียวริตีส์ ซึ่งเป็นโบรกเกอร์รายใหญ่อันดับ 3 ของจีนเมื่อพิจารณาจากสินทรัพย์ เปิดเผยว่า บริษัทก็ถูกตรวจสอบด้วยเช่นกัน
ข่าวดังกล่าวส่งผลให้หุ้นของทั้งสองบริษัทร่วงลงอย่างหนักในตลาดหุ้นเซี่ยงไฮ้และเสิ่นเจิ้น รวมทั้งได้ฉุดตลาดหุ้นจีนโดยรวมด้วย
อินโฟเควสท์ แปลและเรียบเรียง
 